ŽoV 7.11.2024

07.11.2024 12:59:56

Dobrý deň,

môžete prosím vysvetliť čo si predstavujete pod týmto?
• Prílohu č. 1 tejto výzvy na predloženie ponuky – Špecifikácia predmetu zákazky, v ktorej uchádzač uvedie dokumenty preukazujúce splnenie požiadaviek na predmet zákazky uvedených v Prílohe č. 1 tak, aby komisia mohla vyhodnotiť splnenie požiadaviek na predmet zákazky uchádzačom v celom rozsahu.

tá príloha je len opis predmetu zákazky a nie je v nej nič, čo by trebalo vyplniť.
čo sú dokumenty preukazujúce splnenie požiadaviek?

ODPOVEĎ:

*Podľa bodu 6.1 výzvy na predloženie ponuky má uchádzač predložiť dokumenty, okrem iného „Prílohu č. 1 tejto výzvy na predloženie ponuky – Špecifikácia predmetu zákazky, v ktorej uchádzač uvedie dokumenty preukazujúce splnenie požiadaviek na predmet zákazky uvedených v Prílohe č. 1 tak, aby komisia mohla vyhodnotiť splnenie požiadaviek na predmet zákazky uchádzačom v celom rozsahu. Uchádzačom vyplnená vyššie uvedená príloha bude podpísaná osobou oprávnenou konať za uchádzača a nahratá vo formáte pdf. Príloha č. 1 tejto výzvy na predloženie ponuky – Špecifikácia predmetu zákazky.“ Z uvedeného vyplýva, že predložená ponuku musí obsahovať dostatočný opis služieb, ktoré bude uchádzač, v prípade, že bude úspešný, poskytovať. Či uchádzač len podpíše samotnú špecifikáciu predmetu zákazky a potvrdí tak, že v danom rozsahu bude poskytovať služby, alebo špecifikáciu predmetu zákazky v rámci ponuky doplní o prípadné ďalšie vlastné dokumenty napr. poistné podmienky, všeobecné obchodné podmienky, opis produktov, katalógy, a pod., je plne na uvážení uchádzača.*

*Podľa metodických výkladov Úradu pre verejné obstarávanie za obsah a formu predloženej ponuky je zodpovedný uchádzač, pričom ponuku je povinný spracovať podľa požiadaviek obstarávateľa uvedených v oznámení o vyhlásení verejného obstarávania a v súťažných podkladoch. Pri vypracovaní ponuky je potrebné prihliadať okrem ustanovení zákona o verejnom obstarávaní aj na pokyny a požiadavky uvedené v oznámení o vyhlásení verejného obstarávania a v súťažných podkladoch. Je v záujme uchádzača predložiť ponuku v súlade s požiadavkami obstarávateľa tak, aby návrh ponuky uchádzača bol dostatočne podrobný a názorný, pričom má obsahovať, okrem iného aj opis ponúkaného riešenia.*